Είμαστε στην ευχάριστη θέση να σας προσκαλέσουμε στο πρώτο MozCoffee της Θεσσαλονίκης.

Πρόκειται για μία χαλαρή συνάντηση της κοινότητας του Mozilla και συζήτηση γύρω από όλες τις τελευταίες εξελίξεις στο Project. Το Firefox OS θα έχει την τιμητική του και οι παρευρισκόμενοι θα έχουν τη δυνατότητα να το δουν και να το δοκιμάσουν μέσα από τις συσκευές που θα βρίσκονται στον χώρο.

Πιο συγκεκριμένα τώρα, βρισκόμαστε στις 18:00 το απόγευμα της Πέμπτης 9/1 στον πολυχώρο MAKE ο οποίος βρίσκεται Μητροπόλεως 110 & Φιλικής Εταιρίας. Τυπικά θα πρέπει να αφήσουμε τον χώρο στις 20:00 αλλά ξέρουμε ότι σε τέτοιες συναντήσεις υπάρχει πάντα πολύ όρεξη για δημιουργική κουβέντα οπότε λογικά θα μας βρείτε σε κάποια γειτονική μπυραρία.

Η συμμετοχή και η διάθεση καφέ θα είναι φυσικά δωρεάν και είναι ανοιχτή για όλους!

Σας περιμένουμε!